Hvad arbejdede Thomas Winding med hos DR? 


I 1963-1983 var han ansat som forfatter og tv-producer i DR's børne- og ungdomsafdeling. Ifølge eget udsagn prøvede han at sælge dem rettighederne til oplæsning af hans bøger i radioen, men eftersom DR ikke mente, de havde råd til både at købe rettighederne samt at hyre en oplæser, måtte Winding selv læse dem op, hvis han ønskede at sælge dem. Thomas Winding havde ingen professionel erfaring med oplæsning; det viste sig alligevel at være en stor succes, og han blev fastansat hos DR. Hos DR nåede han blandt andet at være med til at udvikle Bamses Billedbog, Tyllefyllebølleby samt Se Hundested og gø. Thomas Winding samarbejdede med Young Flowers i tv-serien Blomsterpistolen og skrev sammen med Peter Ingemann sangen Oppe i træet, som findes på Young Flowers' første LP, Blomsterpistolen. Winding lavede layoutet til gruppens anden udgivelse, Young Flowers No. 2. Fra 1984 til 1988 var han henholdsvis højskolelærer og højskoleforstander på Ærø, og i 1993-1994 var han lærer på Den Europæiske Filmhøjskole i Ebeltoft. I 1996 blev han konsulent ved Det Danske Filminstitut.
12 spillere, der kvalificeret sig til hovedturneringen fra kvalifikationsturneringen (markeret med Q).